ว่าที่ปลัด
ใกล้ถึงช่วงเปลี่ยนฤดูกาลเต็มที ช่วงนี้ใครๆ ต่างก็จับตาว่าใครกันหนอที่จะขึ้นมาเป็นปลัดคลังคนใหม่ แทนที่ รังสรรค์ ศรีวรศาสตร์
18 ส.ค. 2558

ใกล้ถึงช่วงเปลี่ยนฤดูกาลเต็มที ช่วงนี้ใครๆ ต่างก็จับตาว่าใครกันหนอที่จะขึ้นมาเป็นปลัดคลังคนใหม่ แทนที่ รังสรรค์ ศรีวรศาสตร์
สายตาใครๆ เลยจับจ้องไปที่ “พี่อู้” สมชัย สัจจพงษ์ อธิบดีกรมศุลกากร เป็นพิเศษ ในฐานะเต็ง 1 ว่าที่ปลัดคลังคนใหม่ 
เมื่อวานนี้ มีการประชุมผู้บริหารระดับสูงของกระทรวงการคลัง นักข่าวตาดีแอบเห็นอธิบดีกรมศุลฯ ลงจากรถเงียบๆ เตรียมตัวไปเข้าประชุม เลยรีบปรี่เข้าไปแสดงความยินดีกับว่าที่ปลัดล่วงหน้า แต่สมชัยรีบปฏิเสธพัลวัน บอกว่าใจเย็นอย่าเพิ่งรีบ รอให้มีการแต่งตั้งอะไรออกมาก่อน
แต่งานนี้ได้ข่าวว่า ชื่อของสมชัยไปอยู่ในวาระ ครม.เรียบร้อยแล้ว ไม่มีพลิกล็อก ถ้าจะมีก็แค่เปลี่ยนจากเรื่องแต่งตั้งในวันนี้ เป็นการประชุมด่วนเรื่องระเบิดราชประสงค์เท่านั้น
เพราะเรื่องนี้ด่วนกว่าของจริง